אורית שאול

אורית שאול (נולדה ב-30 במרץ 1981) היא יוצרת עצמאית, כוריאוגרפית ורקדנית ישראלית. כמו כן, היא מנחה לאימפרוביזציה, תנועה אותנטית ותהליכי יצירה.

== ביוגרפיה ==
אורית נולדה וגדלה בצפת.

בשנת 2000 החלה את דרכה בעולם המחול, במהלך שנת שירות בה למדה ב"סיהרא" מרכז ליהדות יוצרת בירושלים. בשנת 2001 החלה ללמוד תואר ראשון בחוג למחול ולתנועה במכללת "אורות". היא סיימה את לימודיה בהצטיינות במוסד בשנת 2005. כרקדנית, עבדה עם כוריאוגרפים עצמאיים שונים ביניהם: שרון צוקרמן וייזר, דניאל לנדא, אסתר נאור, יעל כנעני ואושרה אלקיים. בשנת 2008 יצרה את יצירת הסולו הראשונה שלה לבמה, "בן אוני", שהוזמנה מטעם מכללת אורות לרגל אירועי העשור להקמת החוג למחול ולתנועה.

בשנים 2014–2016 למדה בתוכנית הדו-שנתית לכוריאוגרפיה במרכז "כלים", בבת ים.

== קריירה במחול ==
בשנת 2015 החלה שאול ליצור עבודות כוריאוגרפיות עצמאיות. סגנונה מתאפיין בדיאלוג בין אלתור לכוריאוגרפיה בנויה, עבודותיה עוסקות בקשר שבין האדם לבין הסביבה, בין הפואטי לבין היומיומי, ושואבות השראה מעקרונות הזמניות והחולף, ומהאישי והאנושי המגולמים בגוף האדם. במהלך השנים שאול יצרה עבודות לבמה ועבודות תלויות מקום, ושיתפה פעולה עם יוצרים מתחומי המוזיקה, הצילום והרישום. בין יצירותיה: "חולף ובא" (2022)<ref name=":0"></ref>, "טבע הדברים" (2020)<ref name=":1">[https://www.facebook.com/ateliershemi/posts/pfbid0zoewLbXZcjwtW2nj1hzQ78ELvTPgF3MCTBGx1Pz9zNXB42e8W3D3n76rjRWY4bQjl מידע על היצירות "wildculture" ו"טבע הדברים" בפוסט] בעמוד הפייסבוק של אטליה שמי, 8 בנובמבר 2022</ref>, (2019) "To be in touch"<ref name=":2">[http://www.abreik.org/wp-content/uploads/2019/04/tochnia2019.pdf תכניית פסטיבל שייח' אבריק]</ref>, "מקאם" (2017)<ref name=":3"></ref>, (2016) "I AM THAT"<ref name=":4">[https://www.roomdancesfestival.com/he/program/94 דף היצירה] באתר פסטיבל ריקודי חדר</ref>, "נוף פנימי" (2016)<ref name=":5"></ref>, (2015) "wildculture"<ref name=":6"></ref>. יצירותיה הועלו בארץ בפסטיבלים שונים כגון: פסטיבל עכו, פסטיבל ריקודי חדר, פסטיבל ארנבת מרץ, פסטיבל בין שמים לארץ, פסטיבל בין יפו לאגריפס, פסטיבל שייח׳ אברק, פסטיבל קולות האדמה, וכן באופן עצמאי בפלטפורמות מופע שונות, גלריות ומרחבי חוץ ציבוריים.

בשנת 2016 הייתה מנהלת חזרות ומלווה אמנותית של הכוריאוגרפית אליס דור-כהן ביצירה ״הניצוץ של ליאור״.<ref></ref><ref></ref>

בשנת 2018 שאול הוזמנה לשהות אמן בשדרות האדמה, ובשנת 2023 לשהות אמן נוספת בגלריית אטליה שמי.<ref></ref>

בשנת 2023 היא הצטרפה לעמותת הכוריאוגרפים.

== יזמות תרבותית ==
לצד עשייתה הכוריאוגרפית, שאול פועלת כיזמת תרבות ומנהלת אמנותית בתחומי המחול העכשווי. מיזמיה מציעים אלטרנטיבה עצמאית, מעשית ומחשבתית בשדה המחול, לטובת הקהילה המקומית בצפון הארץ ולטובת קהילת יוצרי המחול העצמאיים בישראל.

מאז 2017 הייתה חברה בצוות ההקמה, ההפקה והאוצרות של "איים בגשם", אירוע שיוצר במה לאמנים ויצירה מקומית בכליל. בשנת 2018 הקימה את פרויקט "ספֵירה - גוף יוצר מרחב",<ref>[https://www.facebook.com/spheraperform ספרה ברשת החברתית פייסבוק]</ref> במה ליוצרים וליצירה כוריאוגרפית עכשווית בגליל המערבי. הפרויקט מארח שהות אמן, סדנאות אמן, הופעות סטודיו ושיח.

בשנת 2020 ייסדה את "שיח גוף",<ref></ref> בית ללימודי גוף, תנועה ויצירה בעמק יזרעאל.

== הוראה ==
משנת 2005 שאול מנחה קבוצות אימפרוביזציה, תהליכי יצירה ותנועה אותנטית במסגרות שונות ובאופן עצמאי. כמו כן, היא משמשת כמלווה אמנותית ליוצרים צעירים בתחילת דרכים.

בנוסף, שאול כותבת שירה. חלק משיריה ראו אור בכתב העת "משיב רוח".<ref>[https://mashiv.org.il/product/גיליון-מב/ <nowiki>גיליון מ"ב - כיתת שירה [מזמור י']</nowiki>] של מגזין משיב רוח</ref>

== מיצירותיה ==
wildculture - עשבים שותים - עבודת סולו שעוסקת בחיבור בין הגוף האנושי והטבע דרך מפגש ראשוני של חומר וגוף. העבודה משלבת עקרונות מהפרמקלצ'ר ככלי כוריאוגרפי.<ref>[https://www.bac.org.il/events/?eventID=3192 מידע על היצירה] באתר בית אבי חי</ref> העבודה עלתה בבכורה בפסטיבל "ארנבת מרץ" (2015), ולאחר מכן הוצגה בפסטיבל "בין שמים לארץ" (2015),<ref></ref> בגלריית אטליה שמי (2022),<ref name=":6" /><ref name=":1" /> בגלריה השיתופית בכברי (2022)<ref>[https://www.facebook.com/KabriCooperativeGallery/posts/pfbid037NoHbdDFZ2LMG1BgFugYGzSGUzdthRSJNRaMg2iZMqF72zV5r6rxhEKioEbGhQpol פוסט על היצירה] בעמוד הפייסבוק של הגלריה השיתופית יהודית ערבית בגליל, 11 בנובמבר 2022</ref> ובגלריית המקרר בתל אביב (2022).

נוף פנימי Inscape - עבודה ל-4 רקדניות, שנוגעת בשאלות על קיומנו כאדם וכחברה, וכן עוסקת במעשה הכוריאוגרפי עצמו. עניינה תנועת הנוודות כנוגעת ברווח שבין ריק לבין ממשות ובין משמעות לבין סתמיות. העבודה עלתה בבכורה בפסטיבל "בין שמים וארץ" (2016),<ref name=":5" /><ref>[https://www.facebook.com/benshamaimlaaretz/photos/a.128759680627095/633454223490969 פוסט על היצירה] בעמוד הפייסבוק של בין שמיים לארץ</ref> והוצגה בפסטיבל יוני בכלים (2016), ובפסטיבל ״קולות האדמה״ (2018).<ref>[https://www.facebook.com/sderot.adama/posts/pfbid0jvEtKYETmbB8kPbiZABmTcx7HhiL2zWwxB6Xugnjn15vCxe1yqTpY2ogPprXKbhJl פוסט בפייסבוק על היצירה], 2 במאי 2018</ref>

I AM THAT - עבודת סולו לרקדנית ומוזיקאי. היצירה חוקרת כיצד אינסטרומנטיים תנועתיים ומוזיקליים מביעים את הפלאי שבחולף והפואטי שביומיומי בהשראת כתיבתו של המשורר ישראל אלירז. מוזיקה מקורית: בועז גלילי. העבודה עלתה בבכורה בפסטיבל "ריקודי חדר" (2016) בניהולו האומנותי של עמוס חץ,<ref name=":4" /> והשתתפה בפסטיבל "שייח אברק" (2017).

מקאם مقام - דואט העוסק בשאלת המרחב ובתהליך היווצרותו לסביבה נושאת תרבות ומארג חברתי דינמי, הנע בין כוח לחירות. מוזיקה מקורית: בועז גלילי. העבודה עלתה בבכורה בפסטיבל "בין יפו לאגריפס" בירושלים (2017),<ref></ref><ref></ref><ref></ref><ref></ref> וכן הוזמנה ל"פסטיבל עכו לתיאטרון אחר" (2018).<ref name=":3" /> היא הציגה גם בפסטיבל "שייח אברק" (2018).

להיות במגע To be in touch - עבודה ל-4 רקדנים, אמנית רישום ומוזיקאי, הבודקת את הקשר בין תנועה לדימוי חזותי הנוצר בזמן אמת, ובין תרגול התנועה האותנטית לביטוי הפרפורמטיבי. מוזיקה מקורית: מיכל ללוש. העבודה עלתה בבכורה במסגרת פסטיבל "שייח אברק" (2019)<ref name=":2" /> בטחנת הקמח בשער העמקים.

טבע הדברים - עבודה לרקדנית ולנגן צ'לו. העבודה מבקשת להציג מבט אחר על פיסת נוף מקומית, דרך מערכת היחסים הנרקמת בין גוף אנושי לבין המרחב הפתוח. מוזיקה מקורית: חורש רם. העבודה עלתה בבכורה במסגרת סדרת המחול "ספירה" בכליל (2020) והוזמנה לגלריית אטליה שמי בכברי (2022).<ref name=":1" />

חולף ובא - עבודה לשתי רקדניות ומוזיקאי הבודקת את תרגול התנועה האותנטית כמהלך פרפורמטיבי. העבודה מבקשת ליצור סביבה מופעית הנושאת את האישי ובוחנת את הרווח והתפר שבין הוויה לייצוג ובין אינטואיטיבי למודע. מוזיקה מקורית: שגב הורביץ ומיכל ללוש. העבודה עלתה בבכורה במסגרת סדרת המחול "ספירה" (2023), והוזמנה להופיע בערב מחול, מוזיקה ווידאו "אחת, שתיים, שלוש" באוצרותה של יעל כנעני, וכן הוזמנה מטעם הליקון להופיע באירועי שירה ואמנות בגלריית "ימה" בנהריה (2023)<ref name=":0" /><ref>[https://www.facebook.com/tarbutcomun/posts/pfbid0HBtoThexUHnmbixsMURQFRdL5ZXbzURR7WJJJAGuPanikmNxhPJc1Ph2V8dyjLZZl פוסט על היצירה] בעמוד הפייסבוק של ימה // קהילת תרבות</ref> וכן במוזיאון ווילפרד בקיבוץ הזורע (2023) ובסדרת המחול point of view בקיבוץ מורן (2023) .

== השכלה ==
* 2001-2005 - B.ED תואר ראשון בחוג למחול ותנועה במכללת אורות
* 2007-2009 - בוגרת לימודי הסמכה ביוגה אינטגרטיבית עם ציפי נגב
* 2014-2016 - התכנית הדו שנתית לכוריאוגרפיה ב"מרכז כלים"
* 2017-2018 - בוגרת לימודי שיטת אילן לב
* 2017-2022 - בוגרת לימודי הסמכה בתנועה אותנטית

== קישורים חיצוניים ==
* [https://www.choreographers.org.il/choreograph/orit עמוד יוצרת של אורית שאול] באתר עמותת הכוריאוגרפים
* 
* [https://mythosofcompany.com/Tights-Conference-hb עושות מקום לאמנות] - שיחה עם מובילי פלטפורמות חדשות לקהל וליוצרות מאת אורית שאול, אסף המאירי, ארנון בן דרור, בהנחיית ליאור אביצור
* [https://mythosofcompany.com/Tights-Conference-hb פאנל בפסטיבל צוללן בהשתתפות אורית שאול על המיזם שיצרה - ספירה], 25 בדצמבר 2020

== הערות שוליים ==

קטגוריה:כוריאוגרפיות ישראליות
קטגוריה:רקדניות ישראליות
קטגוריה:ישראליות שנולדו ב-1981